越戰喺1961年爆發，至到1975年4月30號西貢淪陷之後結束，南越喺北越同越共游擊隊嘅進攻之下投降。唔少人對共產政權都感到恐懼，有能力嘅都通通逃亡。第一批進入香港嘅難民有3,743人，佢哋喺1975年5月4日跟住丹麥註冊嘅貨輪「嘉娜馬士基號」嚟到香港，呢批難民全數得到港府嘅收容，登岸之後亦都獲安排去到駐港英軍騰空之後嘅軍營度住，同時因為嗰日也係英國元首伊利沙伯二世抵達香港開始訪港行程嘅大日子，女皇訪港嘅新聞將第一批越南難民到香港嘅消息完全蓋過，所以當時並冇引起太多香港市民嘅關注。